Vliegtuig maak noodlanding ná bomdreigementFoto: Twitter The Mirror berig die vliegtuig van Turkish Airlines het ŉ noodlanding in Casablanca in Marokko gedoen nadat daar ’n nota met die woord “bomb” teen ŉ toiletdeur gevind is. Dit is volgens berigte die tweede bomdreigement wat dié lugredery in minder as 24 uur ontvang het. BGN News in Turkye het Sondag berig dat vlug TK52 kort nadat dit van Istanbul opgestyg het, moes terugdraai nadat die bemanning ŉ boodskap ontvang het dat daar “C-4 cargo” aan boord van die vliegtuig is. Dit is nog nie bekend of daar enige waarheid in die dreigemente gesteek het nie.